Coba jelasin Sejarah dari Universiti Leiden dalam bahasa melayu dong

Pada tahun 1575, Republik Belanda yang sedang muncul tidak mempunyai sebarang universiti di kawasan tengah utaranya. Universiti yang tunggal di Belanda ketika itu terletak di Louvain selatan yang dikuasai oleh Sepanyol. Pembaharuan saintifik mula menekankan kepentingan kajian akademik dan oleh itu Putera William mengasaskan universiti Belanda yang pertama di Leiden sebagai ganjaran kepada penduduk-penduduk Leiden kerana pertahanan mereka yang sungguh berani terhadap serangan-serangan Sepanyol pada tahun yang lalu. Secara ironi, nama Philip II dari Sepanyol, musuh William, muncul dalam sijil pengasasan yang rasmi kerana beliau masih merupakan Count Holland de jure. Secara tradisi, penduduk-penduduk Leiden dikatakan diberikan pilihan antara pembinaan sebuah universiti atau pengecualian daripada pembayaran sesetengah cukai, dengan para penduduk berpendapat bahawa undang-undang cukai boleh dimansuhkan, manakala universiti-universiti Eropah yang utama telah kekal selama berabad-abad. Pada asalnya terletak di biara St. Barbara, Universiti Leiden kemudian berpindah ke biara Biarawati Putih (White Nuns) pada tahun 1581, suatu tapak yang ia masih menghuni walaupun bangunan yang asal telah dimusnahkan pada tahun 1616.